Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 858

7. cikk E jegyzőkönyv végrehajtása érdekében a Bizottság felel azért, hogy figyelemmel kísérje a Holland Antillákon finomított kőolajtermékeknek a tagállamokba történő behozatalát. A tagállamok a Bizottság által ajánlott igazgatási feltételek mellett közlik a Bizottsággal a figyelemmel kísérést szolgáló valamennyi információt, amely gondoskodik annak továbbításáról. FENTIEK HITELÉÜL az alulírott meghatalmazottak aláírták ezt a jegyzőkönyvet. Kelt Brüsszelben, az ezerkilencszázhatvankettedik év november havának tizenharmadik napján. H. FAYAT R. LAHR J. M. BOEGNER C. RUSSO E. SCHAUS H. R. VAN HOUTEN W. F. M. LAMPE A JEGYZŐKÖNYV MELLÉKLETE A Holland Antillákon finomított kőolajtermékeknek az Európai Gazdasági Közösségbe történő behozataláról szóló jegyzőkönyv 4. cikke (2) bekezdésének végrehajtására a Magas Szerződő Felek úgy határoztak, hogy az Antillákról származó kőolajtermékek 2 millió tonnányi mennyisége a tagállamok között a következők szerint oszlik meg: Németországi Szövetségi Köztársaság 625 000 tonna Belga-Luxemburgi Gazdasági Unió 200 000 tonna Franciaország 75 000 tonna Olaszország 100 000 tonna Hollandia 1 000 000 tonna 2004/60/II. szám ZÁRÓOKMÁNY ŐFELSÉGE A BELGÁK KIRÁLYÁNAK, A NÉMETORSZÁGI SZÖVETSÉGI KÖZTÁRSASÁG ELNÖKÉNEK, A FRANCIA KÖZTÁRSASÁG ELNÖKÉNEK, AZ OLASZ KÖZTÁRSASÁG ELNÖKÉNEK, Ő KIRÁLYI FENSÉGE A LUXEMBURGI NAGYHERCEGNŐNEK, ŐFELSÉGE HOLLANDIA KIRÁLYNŐJÉNEK, meghatalmazottai, akik 1962. november 13-án a tagállamok kormányai képviselőinek konferenciáján az Európai Közösséget létrehozó szerződésnek e szerződés 236. cikkével összhangban történő módosítása céljából üléseztek, TUDOMÁSUL VETTÉK AZ ALÁBBI SZÖVEGEKET: – a Holland Királyság kormánya által a Tanácshoz 1962. június 4-én benyújtott tervezet a szerződésnek a szerződés negyedik részében meghatározott társulás különleges rendszerének a Holland Antillákra való alkalmazásának céljából történő módosításáról, – az Európai Parlament által 1962. október 19-én elfogadott vélemény, – az Európai Gazdasági Közösség Bizottságának 1962. szeptember 10-i véleménye, – az Európai Gazdasági Közösség Tanácsának 1962. október 22-i kedvező véleménye a tagállamok kormányai képviselőinek a Holland Antilláknak az Európai Közösségekkel való társulásáról szóló konferenciája összehívására tekintettel; ELFOGADTÁK az alábbi szövegeket: – Egyezmény az Európai Gazdasági Közösséget létrehozó szerződésnek a szerződés negyedik részében meghatározott társulás különleges rendszerének a Holland Antillákra való alkalmazásának céljából történő módosításáról, – Jegyzőkönyv a Holland Antillákon finomított kőolajtermékeknek az Európai Gazdasági Közösségbe történő behozataláról és e jegyzőkönyv melléklete. E SZÖVEGEK ALÁÍRÁSAKOR a Konferencia elfogadta a következő nyilatkozatokat: – Nyilatkozat a Holland Antillák és a tengerentúli területek közötti kereskedelmi szabályozásról: A tagállamok kormányainak képviselői a Bizottság által a Tanács számára eljutatott vélemény alapján megállapítják, hogy a Holland Antillák és a tengerentúli területek közötti kereskedelmi kapcsolatok szabályozása ezen államokkal egyetértésben kerül megállapításra. – Nyilatkozat a Holland Antillákon finomított kőolajtermékek Közösségbe történő behozatalának végleges szabályozásáról: A tagállamok kormányainak képviselői megállapodnak abban, hogy a Holland Antillákon finomított kőolajtermékeknek az Európai Gazdasági Közösségbe történő behozataláról szóló jegyzőkönyv 6. cikke szerinti végleges szabályozás meghatározása során figyelemmel kell lenni arra a követelményre, hogy a Holland Antillák és a Közösséget létrehozó szerződés negyedik részével összhangban társult egyéb harmadik országok és tengerentúli területek számára biztosítani kell az egyenlő elbánást. FENTIEK HITELÉÜL az alulírott meghatalmazottak aláírták ezt a záróokmányt. Kelt Brüsszelben, az ezerkilencszázhatvankettedik év november havának tizenharmadik napján. H. FAYAT R. LAHR J. M. BOEGNER C. RUSSO E. SCHAUS H. R. VAN HOUTEN W. F. M. LAMPE 2004/60/II. szám 2004/60/II. szám II. 1. SZERZŐDÉS AZ EURÓPAI ATOMENERGIA-KÖZÖSSÉG LÉTREHOZÁSÁRÓL ŐFELSÉGE A BELGÁK KIRÁLYA, A NÉMETORSZÁGI SZÖVETSÉGI KÖZTÁRSASÁG ELNÖKE, A FRAN- CIA KÖZTÁRSASÁG ELNÖKE, AZ OLASZ KÖZTÁRSASÁG ELNÖKE, Ő KIRÁLYI FENSÉGE A LUXEMBURGI NAGYHERCEGNŐ, ŐFELSÉGE HOLLANDIA KIRÁLYNŐJE FELISMERVE, hogy az atomenergia olyan elengedhetetlen erőforrás, amely által biztosítható a gazdaság fejlesztése és megújítása, és lehetővé válik a béke ügyének előmozdítása, MEGGYŐZŐDVE arról, hogy csak a késedelem nélkül felvállalt közös erőfeszítéssel van remény olyan teljesítmények elérésére, amelyek országaik alkotóerejével arányban állnak, AZZAL AZ ELHATÁROZÁSSAL, hogy megteremtik egy olyan erőteljes atomenergia-ipar fejlesztésének a feltételeit, amely révén bővül az energiatermelés, korszerűbbé válnak a műszaki eljárások, és amely számos más területen hozzájárul népeik jólétéhez, TÖREKEDVE ARRA, hogy a lakosság életét és egészségét fenyegető veszélyek kiküszöbölése érdekében megteremtsék a szükséges biztonsági feltételeket, AZZAL AZ ÓHAJJAL, hogy munkájukat megosszák más országokkal, és együttműködjenek azokkal a nemzetközi szervezetekkel, amelyek az atomenergia békés célú alkalmazásának fejlesztésével foglalkoznak, ÚGY HATÁROZTAK, hogy létrehozzák az Európai Atomenergia-közösséget (Euratom), és e célból meghatalmazottjaikként jelölték ki: ŐFELSÉGE A BELGÁK KIRÁLYA: Paul-Henri SPAAK külügyminisztert, Báró J. Ch. SNOY et d'OPPUERS gazdasági minisztériumi főtitkárt, a kormányközi konferencia belga delegációjának vezetőjét; A NÉMETORSZÁGI SZÖVETSÉGI KÖZTÁRSASÁG ELNÖKE: Dr. Konrad ADENAUER szövetségi kancellárt, Prof. Dr. Walter HALLSTEIN szövetségi külügyminisztériumi államtitkárt; A FRANCIA KÖZTÁRSASÁG ELNÖKE: Christian PINEAU külügyminisztert, Maurice FAURE külügyminisztériumi államtitkárt; AZ OLASZ KÖZTÁRSASÁG ELNÖKE: Antonio SEGNIt, a Miniszterek Tanácsának elnökét, Prof. Gaetano MARTINO külügyminisztert; Ő KIRÁLYI FENSÉGE A LUXEMBURGI NAGYHERCEGNŐ: Joseph BECHet, a kormány elnökét, külügyminisztert, Lambert SCHAUS nagykövetet, a kormányközi konferencia luxemburgi delegációjának vezetőjét; ŐFELSÉGE HOLLANDIA KIRÁLYNŐJE: Joseph LUNS külügyminisztert, J. Linthorst HOMANt, a kormányközi konferencia holland delegációjának vezetőjét; AKIK kicserélve jó és kellő alakban talált meghatalmazásaikat a következőkben állapodtak meg: ELSŐ CÍM A KÖZÖSSÉG FELADATAI

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes